钦定古今图书集成/明伦汇编/闺媛典/第255卷 > 陶性友妻卫氏
## 钦定古今图书集成/明伦汇编/闺媛典/第255卷 > 陶性友妻卫氏

按《苏州府志》：“卫氏，昆山人，陶性友妻。年十八归陶。未
半年，友死，卫自缢数四，姑劝止。姑孀，事之尽孝。姑病
哽，辄昼夜不寐，涕洟必手拭而口吮之。姑殁，抚叔之
子为子。性严，亲戚罕见其面，有病亦不就医。居虽蓬
户，人莫闻其声。虽父母昆弟迎归，经岁始一至，至辄
返。素未识字，自守节后，凡佛典儒经皆朗朗知句读。”
年六十馀，县令旌其门。